CELEX: 62015FN0082
Language: da
Date: 2015-05-26 00:00:00
Title: Sag F-82/15: Sag anlagt den 26. maj 2015 — ZZ mod EIB

24.8.2015   
            
            
               DA
            
            
               Den Europæiske Unions Tidende
            
            
               C 279/59
            
         Sag anlagt den 26. maj 2015 — ZZ mod EIB
   (Sag F-82/15)
   (2015/C 279/75)
   Processprog: italiensk
   
      Parter
   
   
      Sagsøger: ZZ (ved advokaterne L. Isola og G. Isola)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Annullation dels af afgørelsen om ikke at godtgøre de af sagsøgeren afholdte udgifter til en laserterapi i 2007, dels af de efterfølgende og konnekse afgørelser, som banken traf i 2014.
   
      Sagsøgerens påstande
   
   
               —
            
            
               Annullation af den afgørelse, som blev meddelt den 4. december 2014, og af alle de efterfølgende og forudgående konnekse retsakter, heriblandt utvivlsomt EIB’s skrivelser af 8. januar 2014, 31. januar 2014, 14. februar 2014, 24. februar 2014, 30. april 2014 og 3. juli 2014, samt af udtalelsen af 26. februar 2008 og af den rapport, der blev udsendt i oktober 2008 af bankens rådgivende læge, læge M., og endelig af den udtalelse, der blev afgivet af læge S. den 6. oktober 2014.
            
         
               —
            
            
               EIB tilpligtes at godtgøre et beløb på 3  000 EUR, svarende til det beløb, som sagsøgeren afholdt for at følge en laserterapi, som blev foretaget den 29.—31. oktober 2007 og den 21.—23. november 2007, samt at betale en passende erstatning for de ikke-økonomiske tab, med tillæg af renter og kompensation for pengeforringelsen af de fastsatte beløb.
            
         
               —
            
            
               Subsidiært tilpligtes Den Europæiske Union at betale et beløb på 3  000 EUR i erstatning for det tab, som sagsøgeren har lidt som følge af Unionens tvetydige bestemmelser, med tillæg af renter og kompensation for pengeforringelsen.
            
         
               —
            
            
               Den Europæiske Investeringsbank og Den Europæiske Union tilpligtes solidarisk at betale en passende erstatning for de ikke-økonomiske tab og at betale sagens omkostninger.